เรื่องร้องเรียน: มอเตอร์ไซค์ขี่ย้อนศร ขึ้นฟุตพาส ไม่ติดแผ่นป้ายทะเบียน ขี่ชนคนเดินเท้า ย้อนกลับมาตบหน้า ทำร้ายร่างกาย
การดำเนินการของเจ้าหน้าที่: สำนักงานเขตพระโขนง ขอเรียนเพิ่มเติมว่า ในทุกวันจะมีสายตรวจเทศกิจคอยกวดขันการจอดหรือขับขี่รถจักรยานยนต์บนทางเท้าถนนสุขุมวิททั้งสองฝั่ง แต่ก็ยังมีผู้ลักลอบกระทำการฝ่าฝืนอยู่เนืองๆ กรณีพบการกระทำความผิดเจ้าหน้าที่จะดำเนินการจับกุมและเปรียบเทียบปรับตามอำนาจหน้าที่ แต่จากเหตุการณ์ที่เกิดขึ้นผู้กระทำความผิดไม่ติดแผ่นป้ายทะเบียน สำนักงานเขตพระโขนงจึงไม่สามารถติดตาม สืบค้นหาตัวผู้กระทำความผิดได้ จึงได้ประสานไปยังสถานีตำรวจนครบาลพระโขนงที่ผู้เสียหายไปแจ้งความไว้ หากการสอบสวนของพนักงานสอบสวนทราบตัวผู้กระทำความผิดให้แจ้งเขตพระโขนงทราบด้วยเพื่อจะได้เรียกตัวผู้กระทำความผิดมาเปรียบเทียบปรับฐานขับขี่รถจักรยานยนต์บนทางเท้า ขั้นสูงสุดตามพระราชบัญญัติรักษาความสะอาด พ.ศ.2535 มาตรา17 ปรับไม่เกินห้าพันบาท
ความเห็นของผู้แจ้ง: ลงพื้นที่ได้รวดเร็ว จับผู้ขี่รถบนฟุตพาสได้จริง แต่อยากให้กวดขันเป็นประจำ ไม่ใช่ทำเฉพาะตอนมีเรื่องเท่านั้น
พื้นที่: แขวงบางจาก เขตพระโขนง กรุงเทพมหานคร